Útblástur sportjeppa er jafnan meiri en hefðbundinna fólksbíla . Þrátt fyrir fallandi kostnað rafhlaðna og áframhaldandi uppbyggingu hleðslustöðvanets um alla Evrópu er útlit fyrir að orkuskiptin verði evrópskum bílaframleiðendum kostnaðarsöm . Þótt áhugi neytenda á rafbílum hafi aukist statt og stöðugt , hefur hann ekki verið jafn mikill og yfirvöld – og nú bílaframleiðendur sem vilja halda sig innan marka nýrra evrópureglna – hefðu viljað . Síðustu ár hefur orðið sprenging í sölu sportjeppa ( e. SUV ) í Evrópu , sem hefur farið frá fimmta hverjum seldum bíl árið 2014 í rúmlega þriðja hvern árið 2018 . Slíkir bílar skila framleiðendum jafnan meiri hagnaði en hefðbundnir fólksbílar , enda dýrari , en menga einnig meira . Þetta hefur valdið því að koltvísýringsútblástur bíla hefur farið vaxandi innan Evrópusambandsins síðustu ár , þrátt fyrir tilkomu og fjölgun rafbíla og vistvænni bensín - og díselbíla . Framleiðendur kvarta því yfir því að til að uppfylla skilyrði nýju reglnanna þurfi þeir að fara á skjön við óskir neytenda . Einn greinandi lýsir rafvæðingu sem ógn við tilvist sumra vinsælla bílaframleiðenda , og annar segir að enginn þeirra muni lifa hana af í óbreyttri mynd . Fregnir hafa þegar borist af tugþúsundum uppsagna hjá stóru þýsku bílaframleiðendunum , og framkvæmdastjóri þýsks rannsóknaseturs um bílamarkaðinn spáir því að 250 þúsund störf muni tapast í iðnaðinum þar í landi á næsta áratug . Nánar er fjallað um málið í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .